**A C H I Z I Ţ I I P U B L I C E**

\_\_\_\_\_\_\_\_\_\_\_\_\_\_\_



**Contract nr. \_\_\_\_\_\_\_\_\_\_\_**

**privind achiziţionarea produselor alimentare**

***Cod CPV: 15000000-8***

**,, \_\_\_” \_\_\_\_\_\_\_\_\_\_\_\_\_\_ 2022 mun. Chişinău, str. Costiujeni, 3**

|  |  |
| --- | --- |
| Operatorul economic | Autoritatea contractantă |
| **\_\_\_\_\_\_\_\_\_\_\_\_\_\_\_\_\_\_\_\_\_** reprezentată de directorul, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** care acţionează în baza Statutului, denumit(ă) în continuare „***Vânzător***” cu nr. de înregistrare în Registrul de Stat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şi | **IMSP Spitalul Clinic de Psihiatrie** reprezentată de directorul Victor Furtună, care acţionează în baza Regulamentului, denumit(ă) în continuare ,,***Cumpărător***”, cu nr. de înregistrare în Registrul de Stat 1003600150554, |

ambii denumiţi(te) în continuare ***Părţi*,** au încheiat prezentul Contract referitor la următoarele:

**1. Obiectul Contractului**

* 1. Achiziţionarea produselor alimentare pentru semestrul II, anul 2022, în continuare Bunuri, conform Licitației deschise nr. \_\_\_\_\_\_\_\_ din \_\_\_\_\_\_\_\_\_, în baza deciziei grupului de lucru a Autorității contractante nr. \_\_\_ din „ \_\_\_” \_\_\_\_\_\_\_\_\_\_\_\_\_ 2022.
	2. Cantitatea bunurilor, sortimentul sunt indicate în specificaţia din anexa nr.1, care este parte integrantă a prezentului Contract.
	3. Termenele de valabilitate a Bunurilor vor fi indicate în certificate de calitate.

**2. Termenele şi condiţiile de livrare**

**2.1.** Livrarea Bunurilor se efectuează de către **Vânzător**:

a) conform condiţiilor INCOTERMS 2013, DDP - cu transportul Vânzătorului, asumându-şi toate riscurile şi toate cheltuielile care intervin;

b) pe parcursul semestrului II, anul 2022, din 01.07.2022 până la 31.12.2022, conform solicitării scrise a Cumpărătorului prin e-mail, fax, poștă etc., în decurs de 5 zile după aceasta.

**2.2.** Documentaţia de însoţire a Bunurilor trebuie să fie prezentate odată cu livrarea lor și va include:

1. Garanţia de bună execuţie a contractului (se înființează înaintea încheierii contractului).
2. Factura fiscală;
3. Certificat de conformitate/calitate, certificat sanitar/aviz sanitar, indicându-se și termenul de valabilitate;
4. Specificație – anexa nr.1 la contract;
5. Act de primire predare pentru fiecare partidă.

**2.3.** Data livrării şi recepţionării Bunurilor se consideră data indicată în factura fiscală.

**2.4.** Cumpărătorul poate solicita o reducere sau majorare argumentată a cantităţii de Bunuri în limitele prevederilor legislaţiei în vigoare în domeniul achiziţiilor publice, informând despre aceasta Vânzătorul cu 10 zile înainte de livrare.

**3. Preţul Contractului şi condiţiile de plată**

**3.1.** Preţul Bunurilor este stabilit în MDL, fiind indicat şi în Specificaţie.

**3.2.** Suma totală a prezentului Contract, inclusiv TVA, constituie: **\_\_\_\_\_\_\_\_\_\_\_\_\_\_\_\_\_\_ MDL.**

**3.3.** Achitarea plăţilor pentru Bunurile livrate se va efectua, prin transfer bancar pe contul de decontare al **Vânzătorului** indicat în prezentul Contract, în termen de 30 zile de la semnarea actului de primire-predare şi prezentării facturii fiscale electronice.

**4. Condiţiile de primire-predare**

**4.1.** Bunurile se consideră predate de către Vânzător şi recepţionate de către Cumpărător dacă:

1. cantitatea Bunurilor corespunde informaţiei indicate în documentele de însoţire conform pct. 2.2 al prezentului Contract;
2. calitatea Bunurilor corespunde informaţiei indicate în Certificatele de calitate şi Specificaţiei;
3. a fost semnat de către părţi actul de primire-predare a bunurilor.

**4.2.** Vânzătorul este obligat să prezinte Cumpărătorului un exemplar original al facturii fiscale odată cu livrarea Bunurilor, pentru efectuarea plăţii. Pentru nerespectarea de către Vânzător a prezentei clauze, Cumpărătorul îşi rezervă dreptul de a majora termenul de achitare prevăzut în punctul 3.3 corespunzător numărului de zile de întârziere.

**5. Standarde**

**5.1.** Produsele alimentare trebuie să fie conforme cu standardele prezentate de către Vânzător în oferta sa, în Certificatele de conformitate/calitate, certificatele sanitare/avizele sanitare şi Specificaţie.

**6. Obligaţiile părţilor**

**6.1.** În baza prezentului Contract, Vânzătorul se obligă:

1. să livreze Bunurile în condiţiile prevăzute de prezentul Contract;
2. să anunţe Cumpărătorul după semnarea prezentului Contract, în decurs de 3 zile calendaristice, prin e-mail, fax sau poștă tradițională, despre disponibilitatea livrării Bunurilor;
3. să asigure calitatea Bunurilor pe toată perioada termenului de valabilitate.
	1. În baza prezentului Contract, Cumpărătorul se obligă:
4. să recepţioneze Bunurilor livrate în corespundere cu cerinţele prezentului Contract;
5. să achite Bunurile, respectând modalităţile şi termenele indicate în prezentul Contract.

**7. Justificarea neexecutării datorită unui impediment**

**7.1.** Neexecutarea obligației de către o parte este justificată dacă ea se datorează unui impediment în afara controlului acesteia și dacă părții nu i se putea cere în mod rezonabil să evite sau să depășească impedimentul ori consecințele acestuia.

**7.2.** Neexecutarea nu este justificată dacă partea care invocă neexecutarea ar fi putut în mod rezonabil să ia în considerare impedimentul la data încheierii.

**7.3.** În cazul în care impedimentul justificator este doar temporar, justificarea produce efecte pe durata existenței impedimentului. Totuși, dacă întîrzierea capătă trăsăturile neexecutării esențiale, cealaltă parte poate să recurgă la mijloacele juridice de apărare întemeiate pe o asemenea neexecutare.

**7.4.** În cazul în care impedimentul justificator este permanent, obligația se stinge. Obligația corelativă de asemenea se stinge. în cazul obligațiilor contractuale, efectele restitutive ale acestei stingeri sînt reglementate prin dispozițiile art. 926 - 932 Cod Civil al Republicii Moldova, care se aplică în mod corespunzător.

**7.5.** Partea care invocă neexecutarea are obligația de a asigura ca cealaltă parte să primească o notificare despre impediment și efectele lui asupra capacității de a executa, într-un termen 5 zile după ce prima parte a cunoscut sau trebuia să cunoască aceste circumstanțe. Partea informată despre neexecutare are dreptul la despăgubiri pentru orice prejudiciu rezultat din neprimirea respectivei notificări.

**7.6.** Impedimentul justificator nu exonerează partea care invocă neexecutarea de plata despăgubirilor dacă impedimentul a apărut după neexecutarea obligației, cu excepția cazului cînd cealaltă parte nu ar fi putut, oricum, din cauza impedimentului, să beneficieze de executarea obligației.

**8. Rezilierea Contractului**

**8.1.** Rezilierea Contractului se poate realiza cu acordul comun al Părţilor.

**8.2.** Contractul poate fi reziliat în mod unilateral în caz de:

1. refuz al **Vânzătorului** de a livra Bunurile prevăzute în prezentul Contract, refuz se consideră dacă „Vânzătorul” nu furnizează bunurile în decurs de 3 zile din momentul stabilit.
2. nerespectare de către **Vânzător** a termenelor de livrare stabilite;
3. nerespectare de către **Cumpărător** a termenelor de plată a Bunurilor;
4. nesatisfacere de către una dintre Părţi a pretenţiilor înaintate conform prezentului Contract.

**8.3.** Partea iniţiatoare a rezilierii este obligată să comunice despre intenţiile sale prin scrisoare motivată.

**8.4.** Partea iniţiatoare are dreptul să prezinte documentele corespunzătoare Agenţiei Achiziţii Publice pentru înregistrarea declaraţiei de reziliere.

**9. Reclamaţii**

**9.1.** Reclamaţiile privind cantitatea Bunurilor livrate sînt înaintate **Vânzătorului** la momentul recepţionării lor, fiind confirmate printr-un act întocmit în comun cu reprezentantul **Vânzătorului.**

**9.2.** Pretenţiile privind calitatea bunurilor vor fi consemnate printr-un act întocmit şi înaintat **Vânzătorului** în 2 zile de la depistare.

**9.3.** **Vînzătorul** este obligat să examineze pretenţiile înaintate în termen de 3 zile lucrătoare de la data primirii acestora şi să comunice **Cumpărătorului** despre decizia luată.

**9.4.** În caz de primire a pretenţiilor, **Vânzătoru**l este obligat, în termen de 2 zile , să livreze suplimentar **Cumpărătorului** cantitatea nelivrată de bunuri, iar în caz de constatare a calităţii necorespunzătoare – să substituie Bunurile cu altele, în conformitate cu cerinţele Contractului.

**9.5.** **Vânzătorul** poartă răspundere pentru calitatea Bunurilor în limitele termenului de valabilitate, inclusiv pentru viciile ascunse.

**9.6.** În cazul devierii de la calitatea confirmată prin certificatul de calitate întocmit de organizaţia independentă neutră sau autorizată în acest sens, cheltuielile le suportă „Vânzătorul”.

**10. Sancţiuni**

* 1. Forma de garanţie de bună executare a contractului agreată de Cumpărător este conform FDA, în cuantum de 5% din valoarea contractului.
	2. Pentru nelivrarea Bunurilor prevăzute în prezentul Contract, Vânzătorul suportă o penalitate în valoare de 5% din suma bunurilor nelivrate din Contract dar nu mai mult de 5% din suma totală a contactului.
	3. Pentru livrarea cu întârziere a Bunurilor, Vânzătorul poartă răspundere materială în valoare de 0,1% din suma Bunurilor nelivrate, pentru fiecare zi de întârziere, dar nu mai mult de 5 % din suma totală a prezentului Contract. În condiţiile pct. 8.2. lit.a) -refuz de livrări, Vânzătorului i se ridică garanţia de bună executare a contractului, constituită în conformitate cu prevederile punctului 10.1.
	4. Pentru achitarea cu întârziere, Cumpărătorul poartă răspundere materială în valoare de 0,1% din suma Bunurilor neachitate, pentru fiecare zi de întârziere, dar nu mai mult de 5% din suma totală a prezentului Contract.
	5. Cumpărătorul este absolvit de raspundere materială stabilită în pct. 10.4 în cazul în care achitarea cu întîrziere a avut loc din vina Trezorăriei de Stat.

**11. Dispoziţii finale**

* 1. Litigiile ce ar putea rezulta din prezentul Contract vor fi soluţionate de către Părţi pe cale amiabilă. În caz contrar, ele vor fi transmise spre examinare în instanţa de judecată competentă conform legislaţiei Republicii Moldova.
	2. După semnarea contractului toate negocierile și documentele anterioare își pierd valoarea sa.
	3. Părţile contractante au dreptul, pe durata îndeplinirii contractului, să convină asupra modificării clauzelor contractului, prin act adiţional. Modificările şi completările la prezentul Contract sînt valabile numai în cazul în care au fost perfectate în scris şi au fost semnate de ambele Părţi.
	4. Nici una dintre Părţi nu are dreptul să transmită obligaţiile şi drepturile sale stipulate în prezentul Contract unor terţe persoane fără acordul în scris al celeilalte părţi.
	5. Prezentul Contract este întocmit în două exemplare, câte un exemplar pentru Vânzător și Cumpărător.
	6. Prezentul Contract se consideră încheiat la data semnării, fiind valabil până la 31 decembrie 2022.

|  |
| --- |
| **Datele juridice, poştale şi bancare ale părților:** |
|  | **IMSP Spitalul Clinic de Psihiatrie** |
| Adresa poştală:  | Adresa: MD-2011, mun. Chişinău, str. Costiujeni, 3 |
| Telefon: E-mail: | Telefon: 022 857-239, 022 857-350E-mail: imsp\_scp@ms.md |
| IBAN:  | IBAN MD37TRPCCC518430A00078AA |
| Banca:  | Banca: Ministerul Finanţelor - Trezoreria de Stat |
| Adresa poştală a băncii:  | Adresa poştală a băncii: mun. Chişinău |
| Cod:  | Cod: TREZMD2X |
| Cod fiscal:  | Cod fiscal: 1003600150554 |
|  |
| Semnătura autorizată: \_\_\_\_\_\_\_\_\_\_\_\_\_\_\_ | Semnătura autorizată: \_\_\_\_\_\_\_\_\_\_\_\_\_\_\_\_ Victor Furtună |
|  L.Ş. |  L.Ş. |

Anexa nr.1

 la contractul nr. \_\_\_\_\_\_\_\_\_\_\_\_

 din \_\_\_\_\_\_\_\_\_\_\_\_

**SPECIFICAŢIA**

**Bunurilor**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. d/o** | **Denumirea lotului** | **Specificarea tehnică deplină solicitată,****Standarde de referinţă** | **Cantitatea** | **Prețul unitar fără TVA** | **Prețul unitar cu TVA** | **Suma totală fără TVA** | **Suma totală cu TVA** | **Termenul de livrare** |
| **1.** |  |  |  |  |  |  |  |  |
|  | **TOTAL** |  |  |  |  |  |  |  |

|  |  |
| --- | --- |
|  **Vânzătorul** |  **Cumpărătorul** |
| Semnăturaautorizată: \_\_\_\_\_\_\_\_\_\_\_\_\_\_\_\_  | Semnătura autorizată: \_\_\_\_\_\_\_\_\_\_\_\_\_\_ Victor Furtună |
|  L.Ş. |  L.Ş. |
|  | Specialist alimentație \_\_\_\_\_\_\_\_\_ Ludmila Cerchez |